kohli
శునకాలను దత్తత తీసుకున్న కోహ్లీ
బెంగళూరు: మైదానంలో ప్రత్యర్థి బౌలింగ్‌ను నిరంకుశంగా చీల్చి చెండాడే టీమిండియా సారథి కోహ్లీ శునకాల విషయంలో మాత్రం సున్నిత మనస్కుడు.అతడికి శునకాలంటే ఎంత ఇష్టమంటే ఇటీవల ప్రత్యేక అవసరాలు గల 15 శునకాలను దత్తత తీసుకున్నాడు.కోహ్లీ ఈ మధ్య బెంగళూరులోని చార్లి జంతు సంరక్షన కేంద్రానికి వెళ్లాడు.అక్కడ ప్రత్యేక అవసరాలు కలిగిన శునకాలను చూసి చలించిపోయాడు.వెంటనే దత్తత తీసుకోవడమే కాకుండా వాటికి కావాల్సినవన్నీ తాను సమకూరుస్తానని మాటిచ్చాడు.ఈ విషయాన్ని కేర్‌ సంస్థ పేస్‌బుక్‌ ద్వారా వెల్లడిస్తూ కోహ్లీ ఫోటోలను పోస్టు చేసింది.కోహ్లీ ప్రస్తుతం రాయల్‌ చాలెంజర్స్‌ బెంగళూరుకి సారథిగా వ్యవహరిస్తున్న సంగతి తెలిసిందే.